CELEX: 32016D2058
Language: el
Date: 2016-11-23 00:00:00
Title: Εκτελεστική απόφαση (ΕΕ, Ευρατόμ) 2016/2058 της Επιτροπής, της 23ης Νοεμβρίου 2016, για την τροποποίηση της απόφασης 2011/777/ΕΕ, Ευρατόμ με την οποία εξουσιοδοτείται η Ρουμανία να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ [κοινοποιηθείσα υπό τον αριθμό C(2016) 7397]

25.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 319/38
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ, Ευρατόμ) 2016/2058 ΤΗΣ ΕΠΙΤΡΟΠΉΣ
   της 23ης Νοεμβρίου 2016
   για την τροποποίηση της απόφασης 2011/777/ΕΕ, Ευρατόμ με την οποία εξουσιοδοτείται η Ρουμανία να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ
   
      
         [κοινοποιηθείσα υπό τον αριθμό C(2016) 7397]
      
   
   (Το κείμενο στη ρουμανική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας,
   Έχοντας υπόψη τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (1), και ιδίως το άρθρο 6 παράγραφος 3 δεύτερη περίπτωση,
   Μετά από διαβούλευση με τη συμβουλευτική επιτροπή ιδίων πόρων,
   Εκτιμώντας τα ακόλουθα:
   
               (1)
            
            
               Βάσει του άρθρου 390β της οδηγίας αριθ. 2006/112/ΕΚ του Συμβουλίου (2), η Ρουμανία μπορεί, με τις προϋποθέσεις που ίσχυαν σε αυτό το κράτος μέλος κατά την ημερομηνία προσχώρησής του, να εξακολουθήσει να απαλλάσσει τις πράξεις που αναφέρονται στον κατάλογο του παραρτήματος X μέρος Β σημείο 10 για όσο διάστημα η ίδια απαλλαγή εφαρμόζεται σε ένα από τα κράτη μέλη που ήταν μέλη της Κοινότητας στις 31 Δεκεμβρίου 2006. Οι πράξεις αυτές πρέπει να λαμβάνονται υπόψη για τον προσδιορισμό της βάσης των ιδίων πόρων ΦΠΑ.
            
         
               (2)
            
            
               Με την εκτελεστική απόφαση 2011/777/ΕΕ, Ευρατόμ της Επιτροπής (3) εξουσιοδοτείται η Ρουμανία να χρησιμοποιεί κατά προσέγγιση εκτιμήσεις για τις πράξεις που αναφέρονται στο παράρτημα X μέρος Β σημείο 10 της οδηγίας 2006/112/ΕΚ.
            
         
               (3)
            
            
               Η Ρουμανία, με την επιστολή της της 13ης Απριλίου 2016 (4), ζήτησε την εξουσιοδότηση να χρησιμοποιεί σταθερό ποσοστό της ενδιάμεσης βάσης για τον υπολογισμό της βάσης των ιδίων πόρων ΦΠΑ για τις πράξεις που αναφέρονται στο παράρτημα X μέρος B σημείο 10. Η Ρουμανία έχει αποδείξει ότι το ιστορικό ποσοστό παρέμεινε σταθερό με την πάροδο του χρόνου. Ως εκ τούτου, η Ρουμανία θα πρέπει να εξουσιοδοτηθεί να υπολογίζει τη βάση ιδίων πόρων ΦΠΑ με τη χρήση σταθερού ποσοστού σύμφωνα με το αίτημα που διατυπώνεται στην επιστολή της.
            
         
               (4)
            
            
               Για λόγους διαφάνειας και ασφάλειας δικαίου, η εφαρμογή αυτής της εξουσιοδότησης είναι σκόπιμο να περιοριστεί χρονικά.
            
         
               (5)
            
            
               Ως εκ τούτου, είναι σκόπιμο να τροποποιηθεί αναλόγως η εκτελεστική απόφαση 2011/777/ΕΕ, Ευρατόμ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η εκτελεστική απόφαση 2011/777/ΕΕ, Ευρατόμ τροποποιείται ως εξής:
   
               1)
            
            
               Παρεμβάλλεται το ακόλουθο άρθρο 1α:
               «Άρθρο 1α
               Κατά παρέκκλιση από το άρθρο 1 της παρούσας απόφασης, για τον υπολογισμό της βάσης των ιδίων πόρων ΦΠΑ από την 1η Ιανουαρίου 2016 έως την 31η Δεκεμβρίου 2020 η Ρουμανία εξουσιοδοτείται να χρησιμοποιεί το 0,15 % της ενδιάμεσης βάσης για τις πράξεις που αναφέρονται στο παράρτημα X μέρος Β σημείο 10 (μεταφορά προσώπων) της οδηγίας 2006/112/ΕΚ».
            
         
               2)
            
            
               Το άρθρο 2 αντικαθίσταται από το ακόλουθο κείμενο:
               «Άρθρο 2
               Η παρούσα απόφαση εφαρμόζεται από την 1η Ιανουαρίου 2011 έως τις 31 Δεκεμβρίου 2020.».
            
         Άρθρο 2
   Η παρούσα απόφαση απευθύνεται στη Ρουμανία.
   
      Βρυξέλλες, 23 Νοεμβρίου 2016.
      
         
            Για την Επιτροπή
         
         Kristalina GEORGIEVA
         
            Αντιπρόεδρος
         
      
   
   
      (1)  ΕΕ L 155 της 7.6.1989, σ. 9.
   
      (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).
   
      (3)  Εκτελεστική απόφαση 2011/777/ΕΕ, Ευρατόμ της Επιτροπής, της 28ης Νοεμβρίου 2011, με την οποία εξουσιοδοτείται η Ρουμανία να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ (ΕΕ L 317 της 30.11.2011, σ. 36).
   
      (4)  Ares(2016)1748164.